Kh-25 - Wikipedia
'n gemonteerde Kh-25ML missiel
Herkoms: Russiese Federasie
Gebruik vir: Lug-tot-grond missiel, anti-lugafweer
In gebruik op: Ka-52, Su-24, Su-25/-T, MiG-23, Su-34
Reikafstand: MP - 25Km, MR - 10Km, ML - 20Km
Plofkop: 90Kg TNT (gelykstaande aan)
Die Kh-25 is 'n Russies vervaardigde geleide lug-tot-grond missiel wat soos die meeste Russiese wapentuig, op byna alle Russiese vervaardigde aanvalsvliegtuie gebruik kan word. Die Kh-25 is ontwikkel deur Zvezda-Strela, en is in diens gestel om as plaasvervanger van die vroeëre Kh-23 missiel. Alle variante gebruik die Kh-25 missiellugraam maar het verskillende geleidingsstelsels. Die 'M'-variant (Russies: Modulnaya / Afrikaans: Modulêr) word die meeste ontplooi.
Variante[wysig | wysig bron]
Die Kh-25 bestaan uit die volgende variante;
Kh-25MP anti-radar stasie (Anti-lugafweer missiel), selfstandig geleid.
Kh-25MR het radio-beheerde geleiding.
Kh-25ML is toegerus met semi-akiewe laser geleiding
Kh-25MLT is hitte geleid
Alle missiele word deur NAVO as die AS-10 Karen geklassifiseer, behalwe die Kh-25MP wat as die AS-12 Kegler bekendstaan.
Kh-25ML[wysig | wysig bron]
Die Kh-25ML is geskik om gepanserde en/of bewegende teikens soos gepanserde voertuie (byvoorbeeld tenks, vaartuie, klein bruê, vliegtuie op die grond, of artilleriestellings uit te skakel. Die missiel is geskik vir dag-/nag gebruik maar wel tydens goeie weersomstandighede. Die missiel het 'n rigtingroer met vlerke wat in 'n kruisvorm agter op die missiel gemonteer is.
Kh-25MP[wysig | wysig bron]
Dit is 'n variant wat gebruik kan word om vyandige radar-, lugafweer installasies te vernietig.
Aanwending[wysig | wysig bron]
Die missielbegeleiding kan deur die lanseervliegtuig, 'n ander vliegtuig, of visueel deur grondtroepe met laser-aanwysers, behartig word. Wanneer die teiken belig word, en die teiken binne die reikafstand van die missiel is, kan die vlieënier die missiel lanseer. Die missiel volg dan die gekaatste lig deur sensors op die voorpunt daarvan. Die missiel kan in 'n horisontale posisie of tot maksimaal 40° hoek gelanseer word. 'n Opwaartse lanseerhoek verhoog die akkuraatheid van die missiel.
Ontsluit van "https://af.wikipedia.org/w/index.php?title=Kh-25&oldid=1976116"
Die bladsy is laas op 21 April 2019 om 12:18 bygewerk. Waarskuwing: Onlangse wysigings dalk nie in bladsy vervat nie.